Stargate Atlantis

Stargate Atlantis (često skraćeno nazivana SGA) je američko-kanadska naučno fantastična televizijska serija, koja je dio Stargate franšize u vlasništvu MGM. Autori su dugogodišnji SG-1 producenti Brad Wright i Robert C. Cooper. Ona je logički nastavak serije Stargate SG-1. Snimana je i producirana u Kanadi. Prve tri sezone Stargate Atlantisa emitirani su i na Sci-Fi kanalu i na Movie Networku, dok su zadnje dvije sezone emitirane isključivo na Sci-Fi kanalu.

Stargate Atlantis prati avanture ljudske ekspedicije u izgubljeni grad Atlantis u Pegaz galaksiji. U novoj galaksiji pojavljuju se i nove kulture i novi neprijatelji kao što su: Wraithi, Geniiji, a kasnije Asurani.

Stargate Atlantis premijerno je prikazan na Sci-Fi kanalu 16. jula 2004 kao "Rising", dvodjelna epizoda u stilu filma sa zvijezdama Stargate SG-1 kao gostima Richard Dean Andersonom i Michael Shanksom, a posljednja epizoda emitirana je 9. januara 2009 Serija je ocjenjena kao veoma uspješna, i bila je počašćena mnogim nagradama, a dosegla je veliku popularnost posebno u Evropi i Australiji.

Nakon otkazivanja Stargate Atlantisa njegovi kreatori su počeli raditi na već ranije koncipiranom Stargate Universe za koji je mreža odobrila veći budžet, ali sa zahtjevom da sadržava manje mitologije, a da se moraju više usredotočiti na razvoj karaktera u seriji.

 Glavni likovi 
 Joe Flanigan kao Major Pukovnik John Sheppard
 David Hewlett kao Doktor Rodney McKay
 Torri Higginson kao Doktor Elizabeth Weir
 Rachel Luttrell kao Teyla Emmagan
 Rainbow Sun Francks kao Poručnik Aiden Ford
 Jason Momoa kao Ronon Dex
 Paul McGillion kao Doktor Carson Beckett
 Jewel Staite kao Doktor Jennifer Keller
 Amanda Tapping kao Pukovnik Samantha Carter
 Robert Picardo kao Richard Woolsey

 Fabula 
U zadnjoj epizodi sedme sezone serije Stargate SG-1Epizoda: Izgubljeni grad | Scenario epizode Izgubljeni grad   glavni junaci pronalaze bazu na Antarktici, za koju se ispostavlja da je sagrađena od strane rase po imenu Drevni. Stargate komanda šalje stručnjake da detaljnije istraže tu bazu, a ubrzo nakon toga dr.Daniel Jackson pronalazi grad po imenu Atlantis - posljednje uporište Drevnih prije njihove seobe na Zemlju.

 Sezona 1  2004–2005 Ekspedicija na Atlantis pod vodstvom Dr. Weir dolazi na grad Drevnih i ubrzo se nalaze u situaciji da su prisiljeni da traže izlaz iz krize uzrokovane hroničnim nedostatkom energije, te zalihama hrane koje zbog nemogućnosti pozivanja Zemlje ne mogu obezbjediti. Tako upoznaju Athosijance, a skupa sa njima i nove moćne neprijatelje Wraithe, koje bude iz dugogodišnje hibernacije. Major Sheppard sastavlja tim koji se sastoji od njega, Dr. McKaya, poručnika Forda i Athosijanke Teyle. Također početkom sezone stvaraju sebi nove neprijatelje Geniije, militarističku civilizaciju sa tehnologijom iz 50-tih godina prošlog vijeka. Pred kraj sezone, pod napadom Wraitha, spremaju se na evakuaciju sa Atlantisa, ali im u zadnji momenat stiže pomoć sa zemlje. Sezona se ipak završava opsadom Atlantisa, ne prikazujući konačan ishod. Sezona 2  2005–2006 Nakon uspješne izvedene prevare kojom su obmanuli Wraithe da je Atlantis uništen, stanovnici Atlantisa uspijevaju uspostaviti kontakt sa Zemljom zahvaljujući ZPM modulu koji su dobili sa Dedalusa. Iz ekipe odlazi poručnik Ford, kojeg mijenja bivši trkač Ronon Dex. Centralna radnja ove sezone se bazira na Dr. Beckettovom retrovirusu, koji bi trebao biti u mogućnosti preokrenuti Wraithe u ljude. Nekoliko probnih pokušaja korištenja retrovirusa propada, uz, uglavnom, neželjene rezultate. Zahvaljujući ovome, ekipa Atlantisa dobija još jednog velikog neprijatelja, Michaela, na kojem je propao eksperiment sa retrovirusom. Sezona se završava tako što Wraithi kreću u napad na Zemlju. Sezona 3  2006–2007 Treća sezona nastavlja se gdje je druga završila. Nakon što uspiju spriječiti dolazak Wraitha na Zemlju uz pomoć transformiranog Wraitha po imenu Michael, posada Stargate Atlantisa se suočava sa novim neprijateljem: Asuranima, samoreplicirajućim nanobotima koji su veoma slični Replikatorima. Situacija se dodatno zakomplicira kada eksperiment iscrpi svu energiju iz njihovog ZPMa ostavljajući ih bez energije za održavanje gradskih štitova. U posljednoj epizodi sezone, pukovnik Abraham Ellis, zapovjednik novog zemaljskog broda Apollo, dolazi u Atlantis da bi napao Asurane unatoč Elishabetinim sumnjama. Naime, asuranski Replikatori grade armadu brodova za napad na Zemlju pa Ellis treba lansirati masivan preemptivni nuklearni napad protiv njih.  Sezona 4  2006 - 2007

 Epizode 

 Vanjski linkovi 
MGM: Stargate Atlantis 
SCI FI: Stargate Atlantis 

Stargate Atlantis episode guide na GateWorld
Stargate Atlantis na Corgate

 Reference 

Kategorija:Stargate Atlantis